《遣兴 其二》
明代·祁顺

春梦难凭世患多，穷荒知己复谁何。生涯好是安蛇足，门巷真堪设雀罗。

天上几时均雨露，人间无处不风波。楼兰未斩心犹切，试把龙泉为一磨。

作者简介：（1434—1497）广东东莞人，字致和，号巽川。天顺四年进士，授兵部主事，进郎中。成化中使朝鲜，不受金缯，拒声伎之奉。累官至江西左布政使。有《石阡府志》、《巽川集》。